**ОБЩИНСКА ИЗБИРАТЕЛНА КОМИСИЯ ГР. СЕПТЕМВРИ**

**Град Септември, ул."Александър Стамболийски" № 37А**

**Тел. 03561/7770, GSM:0888587505 email: oik1329@cik.bg**

**ПРОТОКОЛ № 49/12.04.2021 г.**

**от заседание на ОИК гр. Септември**

 Днес 12.04.2021 г. в сградата на Община Септември, се проведе заседание на ОИК гр. Септември при следния дневен ред:

Обявяване за избран за общински съветник в Община Септември следващия в листата на Местна коалиция „БСП за България”.

На заседанието присъстват следните членове на ОИК Септември:

Председател

Виолета Атанасова Близнакова

Зам. председател

Миглена Любенова Дачева

Секретар

Васил Стефанов Мезов

Членове:

1. Павлина Александрова Чеширова

2. Валя Спасова Ал Самара

3. Вера Иванова Дончева

4. Любка Василева Йорданова

Заседанието се ръководи от председателя на ОИК Септември Виолета Атанасова Близнакова.

След като се констатира наличието на кворум по смисъла на разпоредбата на чл. 85, ал. 3 от ИК за редовно провеждане на заседанието същото беше открито от председателя в 18:40 часа.

Докладва се Уведомление от Общински съвет Септември за Решение № 2438-НС от 09.04.2021 г. на ЦИК, с което са обявени избраните за народни представители в 45-то Народно събрание, от което е видно, че общинският съветник Петя Цанкова е избрана за народен представител.

Съгласно разпоредбата на чл. 30, ал. 4, т. 4, предложение първо от ЗМСМА пълномощията на общински съветник се прекратяват предсрочно при избирането му за народен представител.

В чл. 30 ал. 4 от ЗМСМА са уредени хипотезите, при които пълномощията на избран общински съветник се прекратяват. Те могат да бъдат обособени в две основни групи – основания, при които общинския съветник по обективни или субективни причини не изпълнява задълженията си и основания, при наличие на които безусловно се прекратяват пълномощията му поради несъвместимост. Хипотезата на чл. 30, ал. 4, т. 4 от ЗМСМА /при избирането на общинския съветник за народен представител/ е от категорията на безусловните основания за прекратяване на пълномощията, поради наличие на несъвместимост. С оглед на уредбата на материалноправните предпоставки за предсрочно прекратяване на пълномощията на общински съветник, законодателят е предвидил и различни процедурни правила, като конкретно в случаите по чл. 30, ал. 4, т. 4 от ЗМСМА, предсрочното прекратяване на пълномощията следва да се осъществи по реда на ал. 7 на чл. 30 от ЗМСМА, който не предвижда постановяване на изричен акт – решение на Общинската избирателна комисия за прекратяване на пълномощията /както това е уредено в процедурата по ал. 6/, а единствено издаването на решение, с което ОИК обявява за избран общински съветник следващия в листата.

 Предвид всичко изложено, след проведеното гласуване, и след като взе предвид разпоредбата на чл. 85, ал. 3 и ал. 4 от Изборния Кодекс, както и на основание чл. 87, ал. 1, т. 24 от ИК, във връзка с чл. 30, ал. 4, т. 4 от ЗМСМА, във връзка с чл. 30, ал. 7 от ЗМСМА, ОИК СЕПТЕМВРИ с единодушните гласове на всички присъстващи

РЕШИ:

1. **ОБЯВЯВА** за избран за общински съветник в Община Септември следващия в листата на Местна коалиция „БСП за България" кандидат **Бойко Василев Байлов**.

 На основание чл. 30, ал. 8 от ЗМСМА Решението на ОИК Септември е окончателно.

 След приключването на въпросите от приетия дневен ред и тъй-като не се поставиха други въпроси за обсъждане, заседанието беше закрито в 19:00 часа.

Председател

Виолета Атанасова Близнакова

Зам. председател

Миглена Любенова Дачева

Секретар

Васил Стефанов Мезов

Членове:

1. Павлина Александрова Чеширова

2. Валя Спасова Ал Самара

3. Вера Иванова Дончева

4. Любка Василева Йорданова